b'\n_START_ARTICLE_\nSlovenska popevka 1972\n_START_PARAGRAPH_\nSlovenska popevka 1972 je potekala od 1. do 3. junija v ljubljanski Hali Tivoli. Vodil jo je Vili Vodopivec. To je bila \xc5\xbee tretja Popevka po vrsti, na kateri so bile pesmi poleg v slovenski izvedene tudi v tuji razli\xc4\x8dici. Podoba festivala se je ustalila: okrog 20 pesmi (tokrat se jih je predstavilo 22) v dveh izvedbah, doma\xc4\x8di in tuji, trije ve\xc4\x8deri in na koncu veliki finale z nagrajenimi pesmimi.'